
R E F E R A T

privind aprobarea contractului de asociere dintre Municipiul Timişoara şi Institutul Intercultural Timişoara- IIT Consiliul Local al Tinerilor din Timişoara- CLTTM în vederea participarii a 5 membrii ai Consiliului Local al Tinerilor Timisoara la Reuniunea Natioanala PAL-TIN
             Conform adresei nr. SC 2007-015685/ 09.07.2007 prin care membrii Comisiei de Cultură a  CLT solicită redactarea de către Biroul Relaţii Publice, Învăţământ, Cultură, Sport a proiectelor de hotărâre de consiliu local pentru asocierea Consiliului Local Timişoara cu asociaţii/organizaţii care au depus proiecte culturale de interes local si conform adresei nr. SC 2008- 015498/09.07.2008 prin care Institutul Intercultural Timişoara- IIT Consiliul Local al Tinerilor din Timişoara- CLTTM, solicită sprijinirea participării a 5 membrii ai organizaţiei la Simpozionul Reuniunea Naţională PAL-TIN propunem aprobarea contractului de asociere dintre Municipiul Timişoara şi Institutul Intercultural Timişoara- IIT Consiliul Local al Tinerilor din Timişoara- CLTTM Timisoara pentru această acţiune.
            Consiliul Local al Tinerilor Timişoara este un proiect desfăşurat de Institutul Intercultural Timişoara şi Primăria Municipiului Timişoara în scopul dezvoltării unei structuri democratice reprezentative pentru elevii de liceu şi în vederea formării lor ca cetăţeni europeni proactivi.

Tema acestui an a simpozionului este „Solidaritatea – ca valoare a reţelei PAL-TIN”. Această reuniune are un rol important în consolidarea Consiliului Local al Tinerilor Timişoara ca organ reprezentativ al tinerilor precum şi definirea unor concepte „cheie”.  

Considerăm că participarea a 5 reprezentanţi din Consiliul Local al Tinerilor Timişoara la Reuniunea Naţională PAL-TIN, care se va desfăşura în perioada 10-15 august la Miercurea Ciuc, judeţul Harghita, reprezintă un factor important atât în dezvoltarea acestei organizaţii prin experienţa acumulată, cât şi prin inter-relaţionarea cu alte consilii ale reţelei PAL-TIN.

Prin urmare, propunem alocarea sumei de 3.000 lei de la bugetul local, din Subcap.67.02.05.50 "Alte acţiuni culturale " în vederea  sprijinirii participării a 5 membrii ai organizaţiei la Simpozionul Reuniunea Naţională PAL-TIN.
Alăturat anexăm toate documentele depuse pentru susţinerea proiectului de hotărâre de consiliu. 

